Usulutana (departaments)

Usulutanas departaments () ir viens no četrpadsmit departamentiem, kas veido Salvadoras Republiku un atrodas tās dienvidaustrumu daļā. Tas pēc izmēra ir lielākais valsts departaments. Galvaspilsēta ir Usulutana. Departaments sadalīts 3 pašvaldībās, kas savukārt dalās 23 rajonos.Asamblea Legislativa de El Salvador. Así será la distribución de municipios y distritos, según ley de restructuración territorial

 Vēsture 
Departamentu izveidoja 1865. gada 22. jūnijā Fransisko Duenjas administrācijas laikā.

 Etimoloģija 
Nosaukums cēlies no galvaspilsētas Usulutanas vārda navatu jeb pipilu valodā, kas nozīmē "ocelotu pilsēta".

 Simbolika 
23 zvaigznes departamenta karogā, kas izkārtotas vulkāna formā, norāda uz 23 tā rajoniem. Baltā josla simbolizē Usulutanas iedzīvotāju mieru un harmoniju, zaļā — augsnes auglību un zili violetā krāsa papildus skaidrajām debesīm kā labdarim atspoguļo arī jūru, kas apskalo departamenta krastus.

 Ģeogrāfija 
Departamenta augstākais punkts atrodas Eltigres kalnā 1640 m virs jūras līmeņa. Upes ir īsas, bet daudzo nokrišņu dēļ ūdeņiem bagātas.

Gar piekrasti atrodas aizsargājama Ramsāras teritorija — sauszemē dziļi iekļūstošais Hikilisko līcis, kura ziemeļu krastā atrodas plašas mangrovju audzes. Līcī Puertoeltriunfo pilsētā atrodas Salvadoras Jūras spēku osta.

 Klimats 
Tāpat kā pārējā piekrastes līdzenumā, arī šajā apgabalā klimats atbilst Kepena klimata klasifikācijai "karstā tropiskā savanna". Vidējais gada nokrišņu daudzums ir 1949 milimetri, kas galvenokārt notiek laikā no maija līdz oktobrim, un vissausākais laiks ir jūlijā un augustā. Vidējā temperatūra svārstās no 25,9° līdz 28,1 °C, maksimālā mēneša vidējā temperatūra temperatūra 36,3 °C reģistrēta martā, bet minimālā temperatūra 19,1 °C — decembrī.

 Iedzīvotāji 
Saskaņā ar 2024. gada tautas skaitīšanu Usulutanas departamentā dzīvoja 325 494 iedzīvotāji, no kuriem 151 346 bija vīrieši un 174 148 — sievietes.Dirección General de Estadística y Censos (31 de marzo de 2025). «Población total por departamento, municipio, distrito de residencia y edades simples según sexo.». Banco Central de Reserva. Lielākais iedzīvotāju skaits bija Usulutanas pilsētā — 66 125, Hikilisko rajonā — 44 271 un Berlinē — 20 683.

Saskaņā ar šo pašu tautas skaitīšanu visā departamentā par pamatiedzīvotājiem, t.i., dažādu cilšu indiāņiem pašidentificējās 2201 cilvēks, kas veido 0,68 % no kopējā iedzīvotāju skaita. Visvairāk pamatiedzīvotāju procentuāli ir Eregvaikinas rajonā, kur 1,93% iedzīvotāju pašidentificējas ar šo grupu.Dirección General de Estadística y Censos (31 de marzo de 2025). «Población indígena total por departamento, municipio y distrito de residencia según sexo.». Banco Central de Reserva.

 Reliģija 
Usulutanā izplatītas divas reliģijas: katolicisms un protestantisms. Katolicismu pārstāv 54% iedzīvotāju un protestantismu — 37%, bet 8% iedzīvotāju nepieder nevienai reliģijai un 1% pieder pie citām reliģijām.

 Saimniecība 
Usulutanas reģions ilgstoši bija nozīmīgs graudaugu piegādātājs un bija pazīstams kā "republikas klēts"; tomēr agrākā pilsoņu kara un dabas katastrofu dēļ tur labība mūsdienās tiek kultivēta ļoti maz. Departamenta ekonomika joprojām ir lauksaimnieciska un balstās uz graudaugem, cukurniedrēm, dārzeņiem, kukurūzas, sorgo, Indijas riekstiem, kafiju. Tajā ražo arī pārtikas produktus un gumijas izstrādājumus. Ir kafijas pārstrādes rūpnīcas un dažādi kooperatīvi; notiek amatnieciskā zveja un jūras sāls ieguve.

Hikilisko līcis ir rajons, kam ir liela ekonomiska nozīme valstī, pateicoties vēžveidīgo zvejai, Indijas riekstu tirdzniecībai un mangrovju izmantošanai, neraugoties uz līča aizsargājamās teritorijas statusu..

 Tūrisms 
Lai gan kopumā tūrisma attīstība departamentā ir nepietiekama, svarīgākie tūrisma objekti ir Usulutana vulkāns un Alegrijas ezers pie Tekapas vulkāna. Vēl puslīdz populāri galamērķi ir Usulutanas vēsturiskais centrs, Berlinas rajons ar skatu punktiem, restorāniem, kafejnīcām un kalnu ainavām, Hukuapas rajons ar Eltigres vulkānu

 Attēli 

 Atsauces 

 Ārējās saites 

Kategorija:Salvadora